**המשרה פורסמה ב 7.5.25**

**מכרז כ"א 6/2025**

החברה הכלכלית גולן מזמינה בזאת הצעות לתפקיד:

**מנהל/ת קשרי מעסיקים מרכז תעסוקה גולן- הארכה**

**סוג מכרז: מכרז פנימי וחיצוני**

מהות התפקיד:

* **ריכוז תחום קשרי המעסיקים, הקהילה ושיתופי הפעולה האזוריים של מרכז התעסוקה.**

תחומי אחריות:

* ריכוז הקשר עם המעסיקים בגולן והסביבה: הרחבת מעגל הקשרים עם מעסיקי האזור והגדלת מאגר המשרות בהתאם, פגישות עם המעסיקים להכרות הדדית, הבנת הצרכים ומתן מענה מתאים.
* יצירה והובלת שיתופי הפעולה האזוריים: פורומים, כנסים, ימי עיון וסדנאות.
* סיוע בתהליכי גיוס- סינון מקדים של קורות חיים, ראיונות עבודה וכדומה. חיבור בין פניות מעסיקים לאיתור עובדים והעברה לטיפול של רכזת התעסוקה.
* ניהול פורום מעסיקי הגולן וקהילת המעסיקים בגולן.
* קשרי קהילה: ניהול הקשר מול קהילות הישובים, מחלקות במועצה (קליטה, ותיקים, צעירים וכדומה).
* יזום ותפעול סדנאות וקורסים עבור המעסיקים.
* הנגשת שירותי מרכז תעסוקה גולן. הנגשת מידע תומך (תוכניות מדינה, שירות התעסוקה, קולות קוראים, עמותות) ומידע אזורי רלוונטי.
* ניהול פורום נאמני תעסוקה.
* ניהול דיגיטלי של מרכז התעסוקה: אחריות על תכני אתר (כתיבה ועדכון), ניהול דף הפייסבוק והאינסטגרם כולל ניסוח, עיצוב ופרסום פוסטים. ריכוז הקשר מול ספקי השירות.
* שותפות בניהול ובניית תקציב.
* משימות נוספות בהתאם לצרכי המרכז והחברה המשתנים.

דרישות התפקיד:

השכלה ודרישות מקצועיות:

* בעל תואר אקדמי, שנרכש במוסד המוכר על ידי המועצה להשכלה גבוהה, או שקיבל הכרה מהמחלקה להערכת תארים אקדמיים בחוץ לארץ.

**או**

* הנדסאי או טכנאי רשום בהתאם לסעיף 39 לחוק ההנדסאים והטכנאים המוסמכים, התשע"ג-2012.

**או**

* תעודת סמיכות לרבנות ("יורה יורה") לפי אישור הרבנות הראשית לישראל.

**או**

* אישור לימודים בתכנית מלאה בישיבה גבוהה או בכולל, שש שנים לפחות אחרי גיל 18 ומעבר שלוש בחינות לפחות מתוך מכלול הבחינות שמקיימת הרבנות הראשית לישראל (שתיים משלוש הבחינות יהיו בדיני שבת ודיני איסור והיתר).

**ניסיון מקצועי:**

ניסיון רלוונטי בתחום משאבי אנוש ו/או גיוס ו/או תעסוקה:

* **עבור בעל תואר אקדמי או השכלה תורנית כאמור לעיל: ארבע שנות ניסיון .**
* **עבור הנדסאי רשום: חמש שנות ניסיון.**
* **עבור טכנאי רשום: שש שנות ניסיון.**

**דרישות נוספות:**

* ידע וניסיון בפלטפורמות דיגיטליות ומדיות חברתיות- חובה
* יכולת כתיבה שיווקית וניסוח תכנים ברמה גבוהה- חובה
* שליטה בקנבה: עיצוב הזמנות, פוסטים וכדומה- יתרון
* היכרות עם תחום התעסוקה בגולן- יתרון
* שפות: עברית- שליטה מלאה- חובה
* שליטה ברמה גבוהה בישומי המחשב office , outlook ואינטרנט- חובה.

כישורים אישיותיים:

* יכולת ניהול, הובלה, ארגון וקבלת החלטות
* יצירתיות, יוזמה ויכולת עבודת ממשקים רחבה
* ייצוגיות, תודעת שירות ויחסי אנוש מצוינים
* יכולת עבודה בצוות (Team Player )
* יכולת ביטוי גבוהה בכתב ובע"פ

תנאים והיקף משרה:

* משרה מלאה: 100% משרה
* כפיפות: מנהלת מרכז תעסוקה ומשאבי אנוש
* מיקום המשרה: אזור התעשייה קצרין
* מגורים בגולן- יתרון
* תחילת עבודה: יוני 2025
* השכר נקבע על פי החלטת משרד הפנים

**מועמדים/ות העונים/ות לדרישות הנ"ל ומעונייינים בהגשת מועמדות, מתבקשים לצרף את המסמכים הבאים** ולשלוח למנהלת משאבי אנוש חכ"ל גולן - הדס צור, בדוא"ל mtg@megolan.org.il או לכתובת: מתחם קסם הגולן חוצות קצרין, ת.ד 3627, 12900. **חובה לצרף את כלל המסמכים הנדרשים כתנאי להשתתפות במכרז:**

* קורות חיים, כולל פירוט ניסיון קודם.
* אישורי העסקה (מסמך רשמי ממקומות העבודה הקודמים כולל: שם מלא של העובד, מספר ת.ז, תאריך תחילת עבודה ותאריך סיום עבודה, ציון התפקיד אותו מילא העובד ופירוט עיקריו, ציון כמות ניהול כפיפים במידה ורלוונטי לדרישות המשרה).
* תעודות המעידות על השכלה בהתאם לדרישות הסף למשרה.
* מסמכים נוספים, באם צוין כך בדרישות המשרה ובשאלון.

לפרטי המכרז המלאים, כולל דרישות המכרז ומסמך שאלון אישי, יש להיכנס לאתר החברה הכלכלית גולן בכתובת [www.calcalit-golan.co.il](http://www.calcalit-golan.co.il) -> תפריט ראשי בדף הבית -> מכרזים וקולות קוראים -> כח אדם - דרושים.

תינתן העדפה לשיוך לקבוצה הזכאית לייצוג הולם בהתאם לכללים הקבועים בתקנות. זכותו של מועמד בעל מוגבלות לקבל התאמות למשרה. מועמדים העומדים בדרישות ומגישים את כלל המסמכים יזומנו לשיחה מקדימה ובהתאמה לוועדת הבחינה המחייבת (משרות בכירות יידרשו למבחני התאמה על פי דרישות משרד הפנים לעניין זה).

**מועד אחרון לקבלת הצעות: יום ה', 12.6.25, ט"ז בסיוון ה׳תשפ״ה**

המכרז מנוסח בלשון זכר מטעמי נוחות בלבד והינו לנשים וגברים כאחד. רק מועמדים העונים לדרישות המכרז יענו.